DJEČJI VRTIĆ „RADOST“
	N O V S K A
KLASA: 112-07/22-70/12
UR.BROJ: 2176-68-03-03/22-1
Novska, 03.11.2022.

	Na temelju članka 26. Zakona o predškolskom odgoju i obrazovanju (N.N. br. 10/97, 107/07, 94/13, 98/19, 57/22) i članka 50. alineja 10.  Statuta Dječjeg vrtića „Radost“ Novska   Upravno vijeće Dječjeg vrtića „Radost“ Novska raspisuje
N A T J E Č A J
za obavljanje poslova za radno mjesto
			
TAJNIKA/CE ( m/ž ) 
	 1 izvršitelj/ica   na određeno puno radno vrijeme radi zamjene odsutne radnice, uz uvjet probnog rada od 60 dana	            
UVJETI za radno mjesto: prema odredbama članka 24. i 25. Zakon o predškolskom odgoju i obrazovanju (Narodne novine broj 10/97, 107/07,  94/13, 98/19, 57/22), Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine broj 133/97.) kao i uvjeti iz Pravilnika o unutarnjem ustrojstvu i načinu rada Dječjeg vrtića „Radost“ Novska:	
1. VSS, diplomirani pravnik, magistar prava ili VŠS, stručni specijalist javne uprave, 
     upravni pravnik (prema ranijim propisima)
2. jedna godina iskustva na srodnim poslovima
3. poznavanje rada na računalu
4. zdravstvena sposobnost potrebna za obavljanje poslova
5. da osoba nije pravomoćno osuđivana za kaznena djela iz članka 25. Zakona o predškolskom odgoju i obrazovanju
	a) potvrda nadležnog suda da se protiv kandidata ne vodi kazneni postupak, ne starija
	    od 30 dana   /članak 25. stavak 2./
	b) potvrda nadležnog prekršajnog suda da se ne vodi prekršajni postupak, ne starija
	    od 30 dana /članak 25. stavak 4./
	c) potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju
Dokaz o zdravstvenoj sposobnosti za obavljanje poslova navedenog radnog mjesta dostavit će izabrani kandidat nakon dostavljene obavijesti o izboru, a prije donošenja odluke o prijemu u radni odnos.
Na natječaj se mogu javiti osobe oba spola.

UZ PRIJAVU ZA RADNO MJESTO TAJNIKA/CE POTREBNO JE PRILOŽITI:
1. pisanu prijavu na natječaj vlastoručno potpisanu
2. životopis
3. dokaz o traženoj/navedenoj razini obrazovanja – preslika diplome
4. dokaz o hrvatskom državljanstvu – presliku
5. rodni list – presliku
6. uvjerenje nadležnog suda da se protiv podnositelja prijave ne vodi kazneni i prekršajni postupak za neko od kaznenih i prekršajnih  djela navedenih u članku 25. st. 1., 4. i 10. Zakona o predškolskom odgoju i obrazovanju-  original - ne stariji od 30 dana od dana objave natječaja
7. dokaz o radnom iskustvu – elektronički ispis staža HZMO-a
Kandidat koji se poziva na pravo prednosti pri zapošljavanju prema pozitivnim propisima RH dužan je u prijavi na natječaj pozvati se na to pravo, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.
Pozivaju se osobe iz članka 102. stavak 1. do 3. Zakona o hrvatskim braniteljima iz Domovinskog rata i članovima njihove obitelji (N.N. br. 121/17, 98/19, 84/21) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (N.N., br. 121/17, 98/19, 84/21). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na slijedećoj poveznici:
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (N.N. br. 157/13, 152/14, 39/18,  32/20.) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9.
Nepotpune i nepravodobno pristigle prijave neće se razmatrati, kao niti prijave pristigle elektronskim putem. Potpunom prijavom smatra se ona koja sadrži sve podatke i priloge navedene u natječaju i dostavljene u natječajnom roku, te koja je vlastoručno potpisana.
Kandidat/kinja koji nisu podnijeli pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku predmetnog natječaja.
Rok za podnošenje prijava je od 03.11.2022. do 10.11.2022. godine.
Natječaj se objavljuje na oglasnoj ploči i mrežnim stranicama Hrvatskog zavoda za zapošljavanje, te oglasnoj ploči i mrežnoj stranici Dječjeg vrtića „Radost“ Novska dana 03.11.2022. godine. 
Prijave s naznakom „Za natječaj- za radno mjesto tajnika/ce“ dostaviti  na adresu Dječji vrtić „Radost“ Novska, Ivane Brlić Mažuranić 1, 44330 Novska.
Kandidati prijavom na natječaj pristaju da Dječji vrtić „Radost“ Novska, kao voditelj obrade, prikupljene podatke na temelju natječaja obrađuje samo u obimu i samo u svrhu provedbe natječaja, od strane ovlaštenih osoba za provedbu natječaja. Dječji vrtić  će s osobnim podacima postupati sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.
Po isteku roka za prijavu na natječaj za kandidate koji prema priloženoj dokumentaciji ispunjavaju formalne uvjete natječaja, provesti će se usmeni intervju radi provjere znanja, sposobnosti i vještina bitnih za obavljanje poslova radnog mjesta za koje je raspisan natječaj. Osobe koje ne ulaze u listu kandidata po natječaju vrtić ne obavještava o razlozima istog.

Izbor kandidata po natječaju, uz zadovoljavanje svih formalnih uvjeta , vršit će se na temelju rezultata usmene provjere (intervjua).

	O ishodu natječaja kandidati  će biti obaviješteni u zakonskom roku putem web stranice  www.radost-novska.hr ili na drugi odgovarajući način.
	Traženi podaci kandidata ostati će u vrtiću u svrhu dokaza provedbe natječajnog postupka i koristiti se mogu isključivo u tu svrhu. 





								Ravnateljica :
							
							  / Ljerka Vidaković, prof./

